**Zmluva o dielo**

uzatvorená podľa § 536 Obchodného zákonníka

**Článok .I.**

**Zmluvné strany**

**Objednávateľ :** **Základná škola Šmeralova 25**

 Sídlo: Šmeralova 25, 080 01, Prešov

 IČO: 36159034

 Bankové spojenie : UniCredit Bank Slovakia, a.s.

 Číslo účtu : 1179644045/1111

 Zastupuje : Ľubomír Bodnár

 ( ďalej len objednávateľ )

**Zhotoviteľ:** **TOBA s.r.o.,**

zastúpená Ing. Petrom Hocmanom, štatutárnym zástupcom

Sídlo : Sekčovská 54, 080 01 Prešov

 IČO: 44653387

 Bankové spojenie: ČSOB Prešov

Číslo účtu : xxxxxxxxxxxxxxx

( ďalej len zhotoviteľ )

 **Článok II.**

 **Predmet zmluvy**

 Zhotoviteľ sa zaväzuje, za podmienok stanovených v tejto zmluve, vykonávať pravidelné upratovacie služby v  priestoroch objednávateľa nachádzajúcich sa v objekte ZŠ Šmeralova 25, Prešov. Podrobný popis upratovaných priestorov tvorí obsah prílohy č.1 tejto zmluvy.Rozsah upratovacích prác je uvedený v prílohe č.2 tejto zmluvy.

**Článok III.**

**Cena predmetu obstarávania**

Objednávateľ a zhotoviteľ sa dohodli na cene predmetu obstarávania nasledujúco :

Jednotková cena za deň upratovania : **43,15 € / deň upratovania**

/ cena je konečná , firma nie je platcom DPH /

**Článok IV.**

**Platobné podmienky, fakturácia, omeškanie**

1. Platby prebiehajú v mesačných intervaloch na základe faktúry vyhotovenej zhotoviteľom, vždy po skončení bežného mesiaca s 21 dňovou lehotou splatnosti odo dňa vystavenia faktúry objednávateľovi .

2. V prípade omeškania platieb zo strany objednávateľa môže zhotoviteľ účtovať príslušný úrok z omeškania podľa Obchodného zákonníka.

3. V prípade nedodržania dohodnutého rozsahu prác môže objednávateľ požadovať zľavu z ceny upratovania do výšky 5%.

4. Zmluvnú cenu je možné zmeniť v týchto prípadoch:

 a) pri zmene sadzby DPH,

 b) pri uplatnení požiadaviek obstarávateľa na práce nad rámec ponukového rozpočtu,

c/ zmluvné strany prehodnotia vzájomne mieru inflácie a deflácie kalendárneho roka podľa údajov Štatist. úradu SR vždy ku 1.4. nasledujúceho roka. Pri náraste inflácie minimálne o 5% sa cena za poskytnuté služby prehodnotí vzhľadom na zvýšené náklady vo forme písomného dodatku. Pri náraste deflácie minimálne o 5% sa cena za poskytnuté služby prehodnotí vzhľadom na znížené náklady vo forme písomného dodatku .

**Článok V.**

 **Práva a povinnosti zmluvných strán**

Zhotoviteľ je povinný:

1. Vykonať na vlastné náklady a nebezpečenstvo práce v dohodnutom rozsahu, čase a kvalite, zodpovedajúcej požadovaným úkonom.

2. Dodržiavať dohodnutý čas na vykonávanie prác od 1330 do 1830

3. Viesť svojich pracovníkov k riadnemu plneniu zmluvy, k dodržiavaniu protipožiarnych predpisov, predpisov o BOZP, k dôslednému zachovaniu mlčanlivosti o skutočnostiach, o ktorých sa dozvedia pri výkone svojej práce, pričom znáša právne následky tejto povinnosti, ako aj o prísnom zákaze vpustenia cudzej osoby do objektu v čase upratovania.

4. Zabezpečiť plnenie zmluvy pri výpade jeho pracovníkov / dovolenky, práceneschopnosť/.

5. Poveriť zodpovedného pracovníka za kontrolu a preberanie vykonaných prác, viesť o tom príslušné záznamy priebežne a po ukončení bežného mesiaca. Po jeho skončení písomne odsúhlasiť vykonané práce so zodpovedným pracovníkom objednávateľa.

6. Zabezpečiť všetky stroje , zariadenia a materiál potrebný pre plnenie zmluvy.

7. Zodpovedá za škody preukázateľne ním spôsobené v rozsahu Občianskeho

 a Obchodného zákonníka.

Objednávateľ je povinný :

1. Sprístupniť pre vykonanie upratovacích prác objekt uvedený v predmete zmluvy.

2. Rozsah a kvalitu poskytnutých služieb priebežne kontrolovať.

3. Poveriť zodpovedného pracovníka za kontrolu a preberanie vykonaných prác. Po jeho skončení písomne odsúhlasiť vykonané práce so zodpovedným pracovníkom zhotoviteľa.

4. Poskytnúť zhotoviteľovi bezplatne miestnosť, ktorá bude slúžiť k prezliekaniu , úschove inventára a pracovných pomôcok.

5. Vyškoliť pracovníkov zhotoviteľa o predpisoch BOZP, protipožiarnych predpisoch a iných vnútorných predpisoch platných v jeho objekte.

**Článok VI.**

**Termín plnenia zmluvy**

Zmluva sa uzatvára na dobu od 8.1.2013.do 20.12.2013.

**Článok VII.**

**Spoločné a záverečné ustanovenia**

1. Pokiaľ nie je v tejto zmluve dohodnuté inak, platia pre zmluvné strany ustanovenia zákona č.513/91 Zb.Obchodného zákonníka, hlava I. tretia časť neskorších predpisov.

2. Zmluvné strany sú povinné včas informovať o zmenách všetkých náležitostí uvedených v tejto zmluve / min. 30 dní pred aktuálnosťou zmeny /.

3. Zmluvné strany sa dohodli na výlučne písomnej forme tejto zmluvy. Akékoľvek zmeny a doplnenia zmluvy sa môžu vykonať len formou písomného dodatku k tejto zmluve, podpísanými zmluvnými stranami.

4. Zmluvu je možné ukončiť :

 a/ dohodou zmluvných strán

 b/ odstúpením od zmluvy zo strany objednávateľa z dôvodov opakovaných závad v poskytnutých službách,

 c/ výpoveďou. Výpovedná lehota je tri mesiace a začína plynúť prvým dňom mesiaca nasledujúceho po písomnom doručení výpovede.

5. Zmluvné strany sú povinné počas trvania zmluvy i po jej ukončení zachovávať mlčanlivosť o dôverných informáciách a skutočnostiach.

6. Zmluva nadobúda platnosť dňom podpisu zmluvnými stranami.

7. Zmluva je vyhotovená v dvoch rovnopisoch s platnosťou originálu, z ktorých jeden obdrží zhotoviteľ a jeden objednávateľ.

8. Zodpovednosť za svojich pracovníkov v súvislosti s dodržiavaním bezpečnostných predpisov a ochrany zdravia, používaním pracovných postupov znáša zhotoviteľ.

Zmluvné strany potvrdzujú autentičnosť tejto zmluvy svojim podpisom a zároveň prehlasujú, že si zmluvu prečítali, jej obsahu porozumeli a že nebola dojednaná v tiesni ani za inak nevýhodných podmienok.

V Prešove dňa 8.1.2013

....................................................... ...........................................................

 za objednávateľa za zhotoviteľa